ছোলা এখন ব্যবসায়ীদের কাছে সোনা -Deshebideshe
আপডেট : ০৬-০২-২০১৬ ছোলা এখন ব্যবসায়ীদের কাছে সোনা
ঢাকা, ০২ জুন- পুরান ঢাকার রহমতগঞ্জের ব্যবসায়ীরা নাকি কারওয়ান বাজারের পাইকারি বিক্রেতারা? দাম বাড়াচ্ছেন কারা? রোজার আর মাত্র কয়েকদিন বাকি। এরই মধ্যে সুযোগ বুঝে দ্বিতীয় ধাপে বাড়িয়ে দেওয়া হয়েছে ছোলার দাম। এই সময়ের সব থেকে বেশি প্রয়োজনীয় এই ভোগ্য পণ্যটি পাইকারিতেই বিক্রি হচ্ছে ২০ টাকা বেশি দামে।
পুরান ঢাকার রহমতগঞ্জ হয়েই রাজধানীর আড়তগুলোতে ভোগ্য পন্য ছড়িয়ে পড়ে। এর মধ্যে অন্যতম পাইকারি আড়ত রাজধানীর কারওয়ান বাজার। সেখানে ছোলা ও ডালের পাইকারি দোকান বি-বাড়ীয়া জেনারেল স্টোরের বিক্রেতা ‘হালিম জমাদার’র সাথে এ প্রতিবেদকের কথা হয়। পাইকারি বিক্রেতাদের বিরুদ্ধে অভিযোগের প্রেক্ষিতে তিনি বলেন, “কিছু হইলেই খালি আমাঘো দোষ! আমাগোর উপরে নিচেও তো অনেক আছে। তাঁদের কথা তো আপনারা বলেন না”।